สวัสดีค่ะ พอดีช่วงนี้รู้สึกเป็นกังวลอย่างมากกลัวจะเป็นมะเร็งลำไส้ค่ะ อาการ 1. รู้สึกไม่สบายตรงช่วงท้อง เป็นหน่วงๆเหนื่อยตรงหน้าท้อง 2. เวลาขับถ่ายมีติ่งเนื้อยื่นออกมา (เคยเป็นริดสีดวงค่ะ) อาการหลักๆมีแค่นี้ค่ะ
 อาการของไม่เข้าข่ายเป็นมะเร็งลำไส้ครับ ถ้าจะเป็นมะเร็งลำไส้มักมีอาการ ปวดท้องน้อยไม่ทราบสาเหตุ เป็นๆหายๆ ท้องเสีย สลับกับท้องผูก ถ่ายเป็นเลือดสดปนกับอุจจาระ อาจมีเล็กน้อย กินอาหารแล้ว อิ่มง่าย น้ำหนักลดฮวบโดยไม่ทราบสาเหตุ ถ่ายอุจจาระ อาจเป็นก้อนลีบแบนๆ เพราะมีก้อนเนื้องอกมากดด้านข้าง ถ้ากลัว ลองตรวจง่ายๆ ไม่เสียค่าใช้จ่ายเยอะ คือ ลองเอาอุจจาระไปตรวจหาเลือดที่ปนออกมา ที่เรียกว่า Stool occult blood ครับ ถ้ามีเลือดปนก็อาจต้องหาสาเหตุให้ละเอียดกว่านี้อาการของมีติ่งเนื้อ ก็น่าจะเป็นริดสีดวงที่เคยเป็นครับ เพราะโรคนี้เป็นแล้วเป็นได้อีก ถ้าไม่รักษาสุขอนามัยการขับถ่ายให้ดี